Det er uklart hvem som oppdaget øyene først, men det er en kombinasjon av portugisere og spanjoler som hevder å ha gjort dette på 1500-tallet. Navnet er portugisisk og mange mener at oppdagelsesreisende Fernão de Loronha skal ha æren for å ha oppdaget disse øyene. På 1700-tallet var det en krig mellom franskmennene, nederlenderne og portugiserne om øygruppen, da dette var sett på som en inngangsport til «Den nye verden», Sør-Amerika. Nederlenderne kapret hovedøya og bygde en borg (fort) på en klippe og en stor mur rundt øya. Idag er det bare ruiner igjen av borgen og muren er nesten helt borte.